b'\n_START_ARTICLE_\nAngela Gheorghiu\n_START_SECTION_\nLiv\n_START_PARAGRAPH_\nHun begynte \xc3\xa5 ta sangtimer allerede i ung alder ved den lokale musikkskolen i hjembyen. 14 \xc3\xa5r gammel begynte hun p\xc3\xa5 et musikkgymnasium i Bucure\xc8\x99ti, og etter artium studerte hun sang ved musikkh\xc3\xb8yskolen i byen. Hun avsluttet studiet 23 \xc3\xa5r gammel med sin diplomforestilling som \xc2\xabMimi\xc2\xbb i Giacomo Puccinis La Boh\xc3\xa8me. Etter kommunismens sammenbrudd kunne hun forlate hjemlandet og ble engasjert ved Royal Opera House i London, hvor hun debuterte som \xc2\xabZerlina\xc2\xbb i Mozarts Don Giovanni. Hun ble raskt en av de mest ber\xc3\xb8mte operasangerinner i Europa. I 1992 sang hun f\xc3\xb8rste gang i Wiener Staatsoper, s\xc3\xa5 i Hamburg og i 1993 ved Metropolitan Opera i New York. Angela Gheorghiu har ogs\xc3\xa5 spilt inn flere CD-er._NEWLINE_Siden 1996 har hun v\xc3\xa6rt gift med den franske tenoren Roberto Alagna, og heter offisielt Alagna-Gheorghiu.'